**PRAVILA IN POGOJI NAGRADNE IGRE: Veseli december pod našo e-streho**

1. Splošne določbe

Organizator nagradne igre “Veseli december pod našo e-streho”, je Posoški razvojni center, OE ljudska univerza (v nadaljevanju: organizator). Nagradna igra poteka od 1. decembra pa do vključno 15. decembra 2021 na spletu. Vse informacije, ki jih uporabnik posreduje v nagradni igri, prejme organizator nagradne igre.

2. Pogoji sodelovanja v nagradni igri

V nagradni igri lahko sodelujejo državljani Republike Slovenije (fizične osebe). V nagradni igri bodo sodelovali:

- vsi, ki se z oddajo svojega e-naslova v spletni obrazec **naročijo na prejemanje e-novic** ljudske univerze Tolmin v obdobju med 1. 12. in do vključno 15. 12. 2021 ali

- vsi, ki so **že prejemniki** novic LU in bodo poslali voščilo na e-naslov ljudskauniverza@prc.si v obdobju med 1. 12. in do vključno 15. 12. 2021.

3. Potek nagradne igre in razglasitev nagrajencev

Udeleženci, ki se bodo v času od 1.12.2021 do vključno 15.12. 2021 prijavili na prejemanje e-obvestil ljudske univerze Tolmin, bodo sodelovali v nagradnem žrebu za tri nagrade. Posamični e-poštni naslov lahko uporabite samo enkrat.

Nagradna igra se zaključi v sredo, 15. 12. 2021. Nagradni žreb bo v petek, 17. 12. 2021 v prostorih Posoškega razvojnega centra.

Udeleženci, ki že prejemajo naše e-novice in bodo v času od 1.12.2021 do vključno 15.12. 2021 na naslov ljudskauniverza@prc.si poslali voščilo, bodo sodelovali v nagradnem žrebu za skodelice in stolčke LU.

4. Rezultati žrebanja, nagrade in prevzem nagrad

Vsi nagrajenci bodo objavljeni na spletni strani ljudske univerze ([www.prc-lu.si](http://www.prc-lu.si)), Facebook strani ([www.facebook.com/LUTolmin](http://www.facebook.com/LUTolmin)) in Instagramu (<https://www.instagram.com/ljudska_univerza_tolmin/>) dne, 17.12.2021.

**Nagrajenci, ki se bodo na novo prijavili na prejemanje e-novic:**

Za prevzem nagrade mora nagrajenec ob pozivu organizatorja potrditi oziroma predložiti naslednje osebne podatke: ime in priimek, naslov ter kontaktni podatek (telefonska ali e-pošta) najkasneje v (7) sedmih dneh od objave nagrajencev.

Nagrade lahko izžrebani prevzamejo po predhodnem dogovoru z organizatorjem osebno na Posoškem razvojnem centru v roku treh tednov.

Nagrade:

1 x hladilni nahrbtnik, komplet mini prve pomoči, zimski trak (buff);

3 x komplet A5 zvezek s spiralo, zimski trak (buff), razkužilo, komplet mini prve pomoči.

**Nagrajenci, ki so že prijavljeni na prejemanje e-novic in bodo sodelovali s pošiljanjem voščila**:

Izžrebani bodo prejeli 3x po dve skodelici LU ter 3x po en piknik stolček LU. Skodelice bodo nagrajenci lahko prevzeli po predhodnem dogovoru z organizatorjem **osebno na Posoškem razvojnem centru** v roku treh tednov (nagrad ne bomo pošiljali po pošti).

Denarno izplačilo nagrad ni mogoče, nagrade niso prenosljive, zamenjava nagrade ni mogoča.

Nagrade ne presegajo vrednosti, ki jih predpisuje Zakon o dohodnini kot mejo za obdavčitev in zato niso obdavčene.

5. Varovanje osebnih podatkov in informacij

Organizator Posoški razvojni center kot upravljavec osebnih podatkov spoštuje zasebnost udeležencev posamezne nagradne igre in se zavezuje, da bo z osebnimi podatki, pridobljenimi tekom nagradne igre, ravnal skrbno in jih varoval ter obdeloval v skladu z Zakonom o varstvu osebnih podatkov.

Brez izrecne privolitve udeležencev posamezne nagradne igre osebnih podatkov udeležencev ne bo posredoval tretji osebi ali jih uporabil v druge namene, kot izključno za potrebe uspešne celostne izvedbe nagradne igre.

 Udeleženec nagradne igre organizatorju kot upravljavcu zbirke osebnih podatkov dovoljuje, da do preklica udeleženca oziroma do izpolnitve namena obdelave podatkov vodi, vzdržuje in obdeluje zbirko posredovanih osebnih podatkov za potrebe izvedbe nagradne igre v skladu z Zakonom o varovanju osebnih podatkov.

Osebni podatki v zbirki osebnih podatkov nagrajencev in namen njihovega zbiranja, obdelave, shranjevanja in uporabe:
- ime in priimek, naslov in kraj bivanja (za potrebe identifikacije nagrajenca);
- kontaktna telefonska ali e-naslov (za potrebe obveščanja o nagradi in obveščanja v primeru kakršnihkoli težav z prevzemom nagrade).

5. Končne in prehodne določbe

 Organizator si pridržuje pravico do dopolnitev in sprememb pogojev nagrade igre, če tako zahtevajo vzroki tehnične narave ali vzroki na strani javnosti.

O vseh spremembah in novostih nagradne igre bo organizator udeležence sproti obveščal z objavami na spletni strani [www.prc-lu.si](http://www.prc-lu.si) ter FB strani [www.facebook.com/LUTolmin](http://www.facebook.com/LUTolmin).

Vprašanja o zaupnosti in uporabi vaših osebnih podatkov oziroma željo po dodatnih informacijah v zvezi z nagradno igro naslovite na elektronski naslov **ljudskauniverza@prc.si**.

**Tolmin, 30. 11. 2021**